Document ID: 31977R1493

ΚΑΝΟΝΙΣΜΟΣ (ΕΟΚ) αριθ. 1493/77 ΤΗΣ ΕΠΙΤΡΟΠΗΣ της 4ης Ιουλίου 1977 περί τροποποιήσεως του κανονισμού (ΕΟΚ) αριθ. 497/70 "περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1034/77(2), και ιδίως το άρθρο 30 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2511/69 του Συμβουλίου της 9ης Δεκεμβρίου 1969 περί προβλέψεως ειδικών μέτρων για τη βελτίωση της παραγωγής και της εμπορίας στον τομέα των κοινοτικών εσπεριδοειδών(3), όπως τροποποιήθηκε τελευταία από τον κανονισμό (ΕΟΚ) αριθ. 1034/77, προβλέπει τη χορήγηση χρηματικής αντισταθμίσεως για τα λεμόνια μέχρι την 31η Μαΐου 1978-
ότι πρέπει να διατηρηθούν για τα λεμόνια, οι διατάξεις του άρθρου 1 παράγραφος 2 του κανονισμού (ΕΟΚ) αριθ. 497/70 της Επιτροπής της 17ης Μαρτίου 1970 περί των λεπτομερειών εφαρμογής των επιστροφών κατά την εξαγωγή στον τομέα των οπωροκηπευτικών(4), όπως τροποποιήθηκε τελευταία από τον κανονισμό (ΕΟΚ) αριθ. 2520/75(5), με σκοπό να αποφευχθεί το ενδεχόμενο χορηγήσεως της επιστροφής κατά την εξαγωγή στα προϊόντα που έχουν λάβει τη χρηματική αντιστάθμιση που αναφέρεται στο άρθρο 6 του κανονισμού (ΕΟΚ) αριθ. 2511/69-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 1 παράγραφος 2 του κανονισμού (ΕΟΚ) αριθ. 497/70 αντικαθίσταται από το ακόλουθο κείμενο:
"2. Η πληρωμή της επιστροφής κατά τις εξαγωγές, οι οποίες πραγματοποιούνται από ένα Κράτος Μέλος διαφορετικό από το Κράτος Μέλος παραγωγό, των προϊόντων που δύνανται να τύχουν χρηματικής αντισταθμίσεως βάσει του κανονισμού (ΕΟΚ) αριθ. 2511/69, υπόκειται, επί πλέον, στην υποχρέωση υποβολής της αποδείξεως ότι τα προϊόντα για τα οποία ζητήθηκε η επιστροφή δεν έτυχαν της εν λόγω χρηματικής αντισταθμίσεως."
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 4 Ιουλίου 1977.

Labels: 3
17